РЕШЕНИЕ НА КОМИСИЯТА
от 20 декември 2007 година
за приключване на сметките на някои разплащателни агенции в Германия, Италия, Люксембург и Португалия за разходите, финансирани от секция „Гарантиране“ на Европейския фонд за ориентиране и гарантиране на земеделието (ФЕОГА), през финансовата 2005 година
(нотифицирано под номер C(2007) 6531)
(само текстовете на италиански, немски, португалски и френски език са автентични)
(2008/53/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1258/1999 на Съвета от 17 май 1999 г. относно финансирането на Общата селскостопанска политика (1) и по специално член 7, параграф 3 от него,
след консултации с комитета на фонда,
като има предвид, че:
(1)
С решения 2006/322/ЕО (2) и 2007/326/ЕО (3) на Комисията през финансовата 2005 година бяха приключени сметките на всички разплащателни агенции, с изключение на немската „Bayern-Umwelt“, италианската „AGEA“, люксембургската „Ministère de l’Agriculture“ и португалската „IFADAP“.
(2)
След като получи нова информация и след допълнителни проверки Комисията може вече да вземе решение за пълнотата, точността и верността на сметките, предадени от немската разплащателна агенция „Bayern-Umwelt“, италианската разплащателна агенция „AGEA“, люксембургската разплащателна агенция „Ministère de l’Agriculture“ и португалската разплащателна агенция „IFADAP“.
(3)
При приключване на сметките на съответните разплащателни агенции Комисията трябва да вземе предвид вече удържаните суми от съответните държави-членки въз основа на Решение 2006/322/ЕО.
(4)
В съответствие с член 7, параграф 3, алинея втора от Регламент (ЕО) № 1258/1999 настоящото решение не засяга взети впоследствие решения на Комисията, които изключват от финансиране от Общността разходи, които не са направени в съответствие с правилата на Общността,
ПРИЕ НАСТОЯЩОТО РЕШЕНИЕ:
Член 1
Приключват се сметките на немската разплащателна агенция „Bayern-Umwelt“, италианската разплащателна агенция „AGEA“, люксембургската разплащателна агенция „Ministère de l’Agriculture“ и португалската разплащателна агенция „IFADAP“ относно разходите, финансирани от секция „Гарантиране“ на Европейския фонд за ориентиране и гарантиране на земеделието (ФЕОГА) през финансовата 2005 година.
Сумите, които следва да бъдат възстановени от или платени на всяка от съответните държави-членки съгласно настоящото решение, са посочени в приложението.
Член 2
Адресати на настоящото решение са Федерална република Германия, Италианската република, Великото херцогство Люксембург и Португалската република.
Съставено в Брюксел на 20 декември 2007 година.